OpenLLM-France/wikimedia huggingface dataset:
# Alpha Epsilon Phi

Alpha Epsilon Phi (AEΦ) és una fraternitat d'estudiants femenina. AEΦ és membre de la Conferència Nacional Panhel·lènica. AEΦ, es va fundar el dia 24 d'octubre de 1909 en el col·legi Barnard, a Morningside Heights, a la ciutat de Nova York per set dones jueves, Helen Phillips Lipman, Ida Beck Carlin, Rose Gerstein Smolin, Augustina "Tina" Hess Solomon, Lee Reiss Libert, Rose Salmowitz Marvin, i Stella Strauss Sinsheimer. La missió de la sororitat Alpha Epsilon Phi és inspirar i recolzar a joves dones, dedicades a l'amistat i amb un compromís de per vida amb la fraternitat Alpha Epsilon Phi. És una sororitat nacional, i això vol dir que té diversos capítols repartits a través dels Estats Units. Malgrat haver estat històricament una sororitat jueva, no és una organització religiosa. AEΦ, dona la benvinguda a dones de tota raça i religió, sempre que respectin i apreciïn la fe i la identitat jueva, i que se sentin còmodes en un entorn jueu, i estiguin disposades a comprometre's amb la fraternitat. La mascota de la fraternitat es una girafa. AEΦ col·labora amb dos projectes filantròpics: la ONG contra el càncer Sharsheret i la Fundació Elizabeth Glaser Pediatric AIDS.
# Magnesiohatertita

La magnesiohatertita és un mineral de la classe dels fosfats, que pertany al grup de l'al·luaudita.

## Característiques

La magnesiohatertita és un arsenat de fórmula química (Na,Ca)₂Ca(Mg,Fe$^{3+}$)₂(AsO₄)₃. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema monoclínic. És l'anàleg de magnesi de la hatertita. Químicament es troba relacionada amb l'anatolyita, la paraberzeliïta, la berzeliïta i la calciojohil·lerita; també és quelcom similar a la currierita.

## Formació i jaciments

Va ser descoberta a la fumarola Arsenàtnaia, al segon con d'escòria de l'avanç nord de la Gran erupció fissural del volcà Tolbàtxik, al krai de Kamtxatka (Rússia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Magnesiohatertite» (en anglès). Mindat. [Consulta: 1r desembre 2019].
# Ondrušita

L'ondrušita és un mineral de la classe dels fosfats, que pertany i dona nom al grup de l'ondrušita. Rep el nom en honor de Petr Ondruš (1960-) mineralogista del Servei Geològic Txec, per la seva contribució als minerals del districte de Jáchymov, incloent la descripció de set nous minerals.

## Característiques

L'ondrušita és un fosfat de fórmula química CaCu₄(AsO₄)₂(HAsO₄)₂·10H₂O. Va ser aprovada com a espècie vàlida per l'Associació Mineralògica Internacional l'any 2008, i la primera publicació data del 2011. Cristal·litza en el sistema triclínic. La seva duresa a l'escala de Mohs es troba entre 2 i 3. És un mineral isostructural amb la lindackerita.
Segons la classificació de Nickel-Strunz, l'ondrušita pertany a «08.CE: Fosfats sense anions addicionals, amb H₂O, només amb cations de mida mitjana, RO₄:H₂O sobre 1:2,5» juntament amb els següents minerals: chudobaïta, geigerita, newberyita, brassita, fosforrösslerita, rösslerita, metaswitzerita, switzerita, lindackerita, veselovskýita, pradetita, klajita, bobierrita, annabergita, arupita, barićita, eritrita, ferrisimplesita, hörnesita, köttigita, manganohörnesita, parasimplesita, vivianita, pakhomovskyita, simplesita, cattiïta, koninckita, kaňkita, steigerita, metaschoderita, schoderita, malhmoodita, zigrasita, santabarbaraïta i metaköttigita.

## Formació i jaciments

Va ser descoberta a la mina Svornost de Jáchymov, al Districte d'Erzgebirge, a la Regió de Karlovy Vary (Bohèmia, República Txeca). Més tard també ha estat descrita en un altre indret més: el districte miner de Làurion, a Grècia.

## Referències

* ↑ «Ondrušite» (en anglès). Mindat. [Consulta: 21 març 2018].
# Grécourt

Grécourt és un municipi francès situat al departament del Somme i a la regió dels Alts de França. L'any 2007 tenia 24 habitants.

## Demografia
### Població

El 2007 la població de fet de Grécourt era de 24 persones. Hi havia 8 famílies de les quals 4 eren parelles sense fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 11 habitatges, 8 eren l'habitatge principal de la família, 2 eren segones residències i 1 estava desocupat. Tots els 11 habitatges eren cases. Dels 8 habitatges principals, 5 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia tres cambres, 3 en tenien quatre i 4 en tenien cinc o més. 6 habitatges disposaven pel capbaix d'una plaça de pàrquing. A 4 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Grécourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 18 persones, 15 eren actives i 3 eren inactives. De les 15 persones actives 10 estaven ocupades (6 homes i 4 dones) i 5 estaven aturades (4 homes i 1 dona). De les 3 persones inactives 2 estaven jubilades i 1 estava classificada com a «altres inactius».

### Activitats econòmiques

L'únic establiment que hi havia el 2007 era d'una empresa classificada com a «altres activitats de serveis».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Grécourt a l'INSEE.
* Évolution et structure de la population Fitxa amb el detall de dades de Grécourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Purgatori (possessió)

Purgatori és una possessió del terme de Llucmajor, Mallorca. Està situada a la Marina de Llucmajor.
El topònim Purgatori és d'inspiració bíblica i, probablement, al·ludeix a la situació d'incomoditat del lloc.
La possessió de Purgatori està situada entre les possessions de Garonda, So n'Avall, s'Estelella i Guiameranet. Les seves terres són recorregudes pel Torrent de Garonda. El 1666 tenia 171 quarterades. El 1685 era dividida en tres parts.

## Construccions

Les cases de la possessió estan dispostes en forma d'"U". Hom hi troba l'habitatge humà que té dues crugies i dues altures. La façana principal està orientada al migjorn i presenta les obertures dispostes de forma asimètrica. A un cantó de la façana principal hi ha un rellotge de sol. S'accedeix a la planta baixa per un portal allindanat amb llindar que apareix sobre l'empremta de l'antic portal d'arc de mig punt, ve flanquejat per dues finestres allindanades amb ampit i per dos pedrissos adossats a la façana. Damunt del portal d'entrada hi ha la inscripció: «1781». El porxo presenta una sèrie de finestres allindanades. La coberta exterior és de dos aiguavessos, amb teula àrab i cornisa plana. Completen les cases diverses dependències agropecuàries: pallissa, estables, bovals, forn, graner, colomer i portasses. D'altres d'aquestes dependències es troben al costat de les cases, però aïllades: sestadors, solls i portassa. Com a instal·lació hidràulica hi ha un aljub aïllat.

## Referències

* ↑ Veny, J. Onomàstica i dialectologia. L'Abadia de Montserrat, 1996. ISBN 8478267425.
* ↑ Dolç i Dolç, Miquel (coord.). Gran Enciclopèdia de Mallorca. Volum 14. Palma: Promomallorca, p. 104. ISBN 84-8661702-2.
* ↑ de Luna, J; i col «Arquitectura de Fora Vila Tom III» (pdf). Catàleg de béns immobles [Llucmajor], 2000, pàg. 12. Arxivat de l'original el 4 de gener 2014 [Consulta: 3 gener 2014]. Arxivat 4 de gener 2014 a Wayback Machine.
# Llau de Brunet

Llau de Brunet és el nom de dues llaus paral·leles del terme municipal de Conca de Dalt, al Pallars Jussà, a l'antic terme d'Hortoneda de la Conca, en terres de l'antic poble de Perauba.
La primera es forma al vessant de ponent de la Serra del Pi, des d'on davalla cap a ponent pel nord de l'Obaga del Portal, al nord de la qual rep per la dreta la llau de Sant Andreu. Passa pel nord del Tros de la Borda i de la Borda del Músic, i al cap de poc s'aboca en la llau de Perauba al sud-oest de la Solana de la Gargalla. Té al seu nord les Roques de Brunet.
La segona, paral·lela pel nord a la primera, al vessant nord de les Roques de Brunet i de l'Obaga de Brunet, es forma al Clot del Corral del Mestre, on rep la llau de l'Era del Tardà, des d'on davalla cap a ponent pel nord de l'Obaga del Brunet i s'aboca de seguida en la llau de Perauba, al Planell d'Ísop.
# César Ferrando Jiménez

César Ferrando Jiménez (Tavernes de la Valldigna, la Safor; 25 de juliol de 1959) és un exfutbolista i entrenador de futbol valencià.

## Trajectòria
### Com a jugador

Com a jugador, comença jugant a l'equip del seu poble, l'UD Tavernes, passà al CE Mestalla i des d'allí arribà al primer equip del València CF, equip en el qual jugà entre 1980 i 1984. Després del seu pas pel València, jugà a la UD Salamanca, CE Sabadell, Olímpic de Xàtiva, UD Alzira i Ontinyent CF.

### Com a entrenador

Un cop retirat de la pràctica del futbol començà la seva etapa com a entrenador, altra vegada a l'equip del seu poble, equip al que aconseguí pujar a la Tercera divisió. La temporada 98-99 aconseguí l'ascens a Segona divisió B amb el Gandia. La següent temporada fitxà pel València per entrenar al seu equip filial, equip amb el qual també aconseguí l'ascens a la Segona divisió B la temporada 2000-01 i el campionat de la categoria a la següent temporada. La temporada 2002-03 fitxà per l'Albacete Balompié, equip al que pujà a la Primera divisió i el mantingué en la categoria a la temporada següent. L'estiu del 2004 fitxà per l'Atlètic de Madrid, on només s'hi estigué una temporada. Les dues següents les tornà a passar a l'Albacete, on no aconseguí els èxits del passat. El gener de 2008 fitxa com a entrenador del Gimnàstic de Tarragona, després de la destitució de l'anterior entrenador Javi López degut als mals resultats de l'equip que es trobava a només tres punts de les posicions de descens. Fou entrenador del Nàstic fins al 6 de març de 2010. Des del 10 d'abril de 2012 és entrenador de l'Elx CF amb l'objectiu d'aconseguir l'anhelat ascens.
# Alberto Curtolo

Alberto Curtolo (Breda di Piave, Província de Treviso, 14 d'agost de 1984) és un ciclista italià, ja retirat, que fou professional entre el 2006 i el 2008. Sempre va córrer a l'equip Liquigas. En el seu palmarès destaca una etapa al Tour de Berlín del 2007.

## Palmarès

* 2002
** Vencedor d'una etapa a la Tre Ciclistica Bresciana
* 2005
** Vencedor d'una etapa a la Volta a l'Estat de São Paulo
** Vencedor d'una etapa al Tour de Berlín
* 2007
** Vencedor d'una etapa al Giro del Friül-Venècia Júlia

## Referències

* ↑ «Alberto Curtolo». [Consulta: 29 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Alberto CURTOLO» (en italià). [Consulta: 29 desembre 2022].

## Enllaços externs

* Fitxa a sitiodeciclismo.net
# Manbazar

Manbazar (bengali মানবাজার) és una vila i bloc de desenvolupament rural del districte de Purulia a l'Índia, estat de Bengala Occidental a 23° 04′ 00″ N, 86° 39′ 00″ E﻿ / ﻿23.0667°N,86.6500°E﻿ / 23.0667; 86.6500. Al cens del 2001 no figura la població de la vila, però el bloc (dividit en dos parts, I i II) consta amb una població de 212.769 habitants.
És una àrea d'activitat de la guerrilla comunista. El 1833 fou declarada capital del nou districte de Manbhum però el 1838 fou traslladada a Purulia. Va quedar dins el districte de Puralia quan es va formar el 1956.
# Antoni Tauler Llull

Antoni Tauler Llull (Santa Margalida, 11 d'abril de 1974) fou un ciclista mallorquí que va combinar tant la ruta com la pista.
En ruta fou professional del 1998 al 2006, i el seu major èxit fou el Campionat d'Espanya en contrarellotge.
En pista va aconseguir guanyar una Medalla de plata al Jocs Olímpics de Pequín, en la modalitat de Madison, juntament amb Joan Llaneras.

## Palmarès en ruta

* 1992
** Vencedor d'una etapa del Cinturó ciclista internacional de Mallorca
* 1996
** 1r a la Volta a Cartagena
** Vencedor d'una etapa del Cinturó ciclista internacional de Mallorca
* 1999
** Vencedor d'una etapa de la volta a Múrcia
* 2006
** Campió d'Espanya contra-rellotge

### Resultats al Tour de França

* 2000. 63è de la classificació general
* 2001. 76è de la classificació general
* 2002. Abandona (12a etapa)
* 2003. Abandona (8a etapa)

### Resultats a la Volta a Espanya

* 1999. 47è de la classificació general
* 2001. 55è de la classificació general
* 2002. 39è de la classificació general
* 2003. 97è de la classificació general

### Resultats al Giro d'Itàlia

* 1998. Abandona (16a etapa)
* 2005. 126è de la classificació general

## Palmarès en pista

* 1998
** 1r al Campionat d'Espanya en Persecució per equips amb Jorge García, Joan Llaneras i Miquel Alzamora
* 2008
** Medalla de plata en ciclisme en pista (modalitat Madison, fent parella amb Joan Llaneras), als Jocs Olímpics de Pequín
** 1r al Campionat d'Espanya en Madison 50 km amb Miquel Alzamora
** 1r al Campionat d'Espanya en Persecució per equips amb Miquel Alzamora, David Muntaner i Albert Torres

## Referències

* ↑ «El mallorquí Antoni Tauler debuta avui». Diari de les Balears, 16-09-2000.
* ↑ «Spanish Championships - CN Mostoles, Spain, June 23-25, 2006». www.cyclingnews.com. [Consulta: 28 juliol 2024].
* ↑ «Toni Tauler». olympedia.org. [Consulta: 28 juliol 2024].
* ↑ «Llaneras y Tauler se cuelgan la plata en madison - Marca.com». Marca.com, 20/U08/2008. [Consulta: 28 juliol 2024].

## Enllaços externs

* (anglès) www.olympic.org - Antoni Tauler
* Fitxa a sitiodeciclismo.net
* Fitxa a museociclismo.it
# Campionat de Zúric 1969

L'edició del 1969 fou la 54a del Campionat de Zuric. La cursa es disputà el 4 de maig de 1969, pels voltants de Zúric i amb un recorregut de 261 quilòmetres. El vencedor final fou el belga Roger Swerts, que s'imposà per davant de Eddy Beugels i Roger De Vlaeminck.

## Classificació final

| | Ciclista | Equip | Temps |
| 1 | Roger Swerts | Faemino-Faema | 6h 49' 35" |
| 2 | Eddy Beugels | Mercier-BP-Hutchinson | m. t. |
| 3 | Roger De Vlaeminck | Flandria | + 30" |
| 4 | Eddy Merckx | Faemino-Faema | + 53" |
| 5 | Gianni Motta | Sanson-Campagnolo | m. t. |
| 6 | Gerard Vianen | Caballero | m. t. |
| 7 | Peter Post | Willem II-Gazelle | + 1'05" |
| 8 | Guido Reybrouck | Faemino-Faema | + 1'18" |
| 9 | Wim Schepers | Caballero | m. t. |
| 10 | Daniel Van Rijckeghem | Mann-Grundig | m. t. |

## Referències

* Resultats a les-sports.info
# Sport Vlaanderen-Guill D'or

El Sport Vlaanderen-Guill D'or (codi UCI: SVG) és un equip ciclista femení belga. Té categoria UCI Women's Team. És la secció femenina de l'equip Sport Vlaanderen-Baloise.

## Principals resultats

* A les proves de la Copa del món i de l'UCI Women's WorldTour:
** Trofeu Internacional: Vanja Vonckx (1999)
** Primavera Rosa: Susanne Ljungskog (2001)
** Gran Premi de Suïssa femení: Susanne Ljungskog (2001)
* Altres:
** Giro de Toscana-Memorial Michela Fanini : Susanne Ljungskog (2002)

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
| Temporada | Classificació per equips | Millor ciclista en la classificació individual |
| 1999 | 4t | Heidi Van De Vijver (22a) |
| 2000 | 10è | Heidi Van De Vijver (23a) |
| 2001 | 6è | Susanne Ljungskog (8a) |
| 2002 | 2n | Susanne Ljungskog (1a) |
| 2003 | 16è | Debby Mansveld (75a) |
| 2004 | 12è | Debby Mansveld (37a) |
| 2005 | 16è | Anita Valen (25a) |
| 2006 | 22è | Debby Mansveld (88a) |
| 2007 | 17è | Emma Johansson (25a) |
| 2008 | 32è | Kelly Druyts (238a) |
| 2009 | 24è | Kelly Druyts (86a) |
| 2010 | 19è | Maaike Polspoel (94a) |
| 2011 | 10è | Grace Verbeke (19a) |
| 2012 | 23è | Kelly Druyts (109a) |
| 2013 | 29è | Kelly Druyts (134a) |
| 2014 | 23è | Kelly Druyts (62a) |
| 2015 | 18è | Ann-Sophie Duyck (35a) |
| 2016 | 22è | Ann-Sophie Duyck (49a) |
| 2017 | 34è | Valerie Demey (133a) |
Del 1999 al 2015 l'equip va participar en la Copa del món. Abans de la temporada 2006 no hi havia classificació per equips, i es mostra la millor ciclista en la classificació individual.
| Temporada | Classificació per equips | Millor ciclista en la classificació individual |
| 1999 | - | Vanja Vonckx (9a) |
| 2000 | - | Heidi Van De Vijver (13a) |
| 2001 | - | Susanne Ljungskog (3a) |
| 2002 | - | Susanne Ljungskog (6a) |
| 2003 | - | Sharon Van Dromme (42a) |
| 2004 | - | Debby Mansveld (11a) |
| 2005 | - | Anita Valen (16a) |
| 2006 | 11è | Sofie Goor (40a) |
| 2007 | 17è | Sofie Goor (33a) |
| 2008 | - | - |
| 2009 | - | - |
| 2010 | 39è | Sjoukje Dufoer (136a) |
| 2011 | 14è | Grace Verbeke (14a) |
| 2012 | 28è | Maaike Polspoel (97a) |
| 2013 | - | - |
| 2014 | 19è | Kelly Druyts (37a) |
| 2015 | - | - |
A partir del 2016, l'UCI Women's WorldTour va substituir la Copa del món
| Temporada | Classificació per equips | Millor ciclista en la classificació individual |
| 2016 | 32è | Valerie Demey (139a) |
| 2017 | - | Jessy Druyts (149a) |

## Composició de l'equip

2013 :
2014 :
2015 :
2016 :
2017 :

## Referències

* ↑ Rànquings a la pàgina de l'UCI

## Enllaços externs

* Web oficial
* Plantilles i resultats a cyclebase.nl
* Plantilles i resultats a procyclingstats.com
* Plantilles a procyclingstats.com
# Nemacheilus mooreh

Nemacheilus mooreh és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 4,4 cm de longitud total.

## Distribució geogràfica

Es troba a l'Índia.

## Referències

* ↑ Bleeker P., 1863. Sur les genres de la famille des Cobitioïdes. Versl. Akad. Amsterdam v. 15. 32-44.
* 1 2 Sykes, W. H., 1839. On the fishes of the Deccan. Proceedings of the General Meetings for Scientific Business of the Zoological Society of London 1838 (pt 6): 157-165.
* ↑ BioLib (anglès)
* 1 2 Catalogue of Life (anglès)
* ↑ The Taxonomicon (anglès)
* 1 2 FishBase (anglès)
* ↑ Talwar, P.K. i A.G. Jhingran 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB (txec)
# Antoni Tomàs (desambiguació)

«Antoni Tomàs» té aquests significats:
* Antoni Tomàs (Llucmajor, segle xv - Palma, 1524), agermanat llucmajorer impulsor de la Revolta de les Germanies.
* Antoni Tomàs i Pastor (Llucmajor, 1867 - Palma, 1936), historiador i eclesiàstic mallorquí.
# Gudatxí

Gudatxí (en rus: Гудачи) és un poble de l'óblast de l'Amur, a Rússia, que el 2018 tenia 372 habitants, pertany al districte de Magdagatxi.

## Referències

* ↑ «Регионы и города России».
# Campionat de Zúric 1974

L'edició del 1974 fou la 59a del Campionat de Zuric. La cursa es disputà el 5 de maig de 1974, pels voltants de Zúric i amb un recorregut de 254 quilòmetres. El vencedor final fou el belga Walter Godefroot, que s'imposà per davant de Gustaaf Van Roosbroeck i Frans Verbeeck.

## Classificació final

| | Ciclista | Equip | Temps |
| 1 | Walter Godefroot | Carpenter-Confortluxe-Flandria | 6h 54' 45" |
| 2 | Gustaaf Van Roosbroeck | M.I.C.-Ludo-De Gribaldy | m. t. |
| 3 | Frans Verbeeck | Watney-Maes Pils | m. t. |
| 4 | Barry Hoban | Gan-Mercier-Hutchinson | m. t. |
| 5 | Herman Van Springel | M.I.C.-Ludo-De Gribaldy | m. t. |
| 6 | Louis Pfenninger | Zonca | m. t. |
| 7 | André Dierickx | Merlin Plage-Shimano-Flandria | m. t. |
| 8 | Georges Pintens | M.I.C.-Ludo-De Gribaldy | m. t. |
| 9 | Hennie Kuiper | Rokado | m. t. |
| 10 | Gerrie Knetemann | Gan-Mercier-Hutchinson | m. t. |

## Referències

* Resultats a les-sports.info
# Bisbat de Palayamkottai

El bisbat de Palayamkottai (tàmil: பாளையங்கோட்டை மறைமாவட்டம்; llatí: Dioecesis Palayamkottaiensis) és una seu de l'Església catòlica a Índia, sufragània de l'arquebisbat de Madurai. Al 2016 tenia 138.945 batejats d'un total de 3.233.466 habitants. Actualment es troba vacant.

## Territori

La diòcesi comprèn els taluks de Tirunelveli, Palayamkottai, Ambasamudram, Tenkasi, Shencottai, Sankarankovil, Sivagiri, Cheranmahadevi, V.K. Pudur i Alangulam al districte de Tirunelveli, i el taluk de Kovilpatti al districte de Thoothukudi a l'estat indi del Tamil Nadu.
La seu episcopal és la ciutat de Palayamkottai, on es troba la catedral de Sant Francesc Xavier.
El territori s'estén sobre 6.103km² i està dividit en 51 parròquies.

## Història

La diòcesi va ser erigida el 17 de maig de 1973 mitjançant la butlla Romani Pontifices del Papa Pau VI, prenent el territori de l'arxidiòcesi de Madurai.

## Cronologia episcopal

* Savarinathen Iruthayaraj † (17 de maig de 1973 - 15 de juliol de 1999 renuncià)
* Jude Gerald Paulraj (23 d'octubre de 2000 - 29 de juny de 2018 jubilat)
** Antony Pappusamy, des del 29 de juny de 2018 (administrador apostòlic)

## Estadístiques

A finals del 2013, la diòcesi tenia 138.945 batejats sobre una població de 3.233.466 persones, equivalent al 4,3% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1980 | 81.640 | 2.112.000 | 3,9 | 44 | 22 | 22 | 1.855 | | 120 | 219 | 21 |
| 1990 | 100.664 | 2.374.000 | 4,2 | 63 | 35 | 28 | 1.597 | 1 | 117 | 254 | 26 |
| 1999 | 104.157 | 2.373.295 | 4,4 | 74 | 41 | 33 | 1.407 | | 102 | 289 | 32 |
| 2000 | 107.120 | 2.373.295 | 4,5 | 78 | 44 | 34 | 1.373 | | 103 | 314 | 33 |
| 2001 | 109.275 | 2.373.295 | 4,6 | 72 | 43 | 29 | 1.517 | | 100 | 316 | 33 |
| 2002 | 110.750 | 2.373.299 | 4,7 | 74 | 45 | 29 | 1.496 | | 109 | 316 | 34 |
| 2003 | 121.825 | 2.610.629 | 4,7 | 78 | 47 | 31 | 1.561 | | 111 | 352 | 35 |
| 2004 | 123.789 | 2.652.273 | 4,7 | 78 | 48 | 30 | 1.587 | | 110 | 346 | 38 |
| 2013 | 132.435 | 3.046.354 | 4,3 | 121 | 62 | 59 | 1.094 | | 184 | 392 | 48 |
| 2016 | 138.945 | 3.233.466 | 4,3 | 129 | 73 | 56 | 1.077 | | 222 | 394 | 51 |

## Notes

* ↑ http://www.palayamkottaidiocese.org/history.html

## Bibliografia

* Butlla Romani Pontifices, AAS 65 (1973), p. 484 (llatí)

## Fonts

* Anuari pontifici del 2017 i anteriors, publicat a www.catholic-hierarchy.org a la pàgina Diocese of Palayamkottai (anglès)
* Pàgina oficial de la diòcesi (anglès)
* Esquema de la diòcesi a www.gcatholic.org (anglès)
* Esquema de la diòcesi a la pàgina de la Conferència dels Bisbes Indis (anglès)
* Esquema de la diòcesi a la pàgina de UCAN (anglès)